নতুন ওয়েব সিরিজ নিয়ে আসছেন পরমব্রত

কলকাতা: বাংলা ওয়েব সিরিজের দুনিয়ায় নতুন বছরে একগুচ্ছ নতুন চমক নিয়ে আসছে ‘হইচই। নতুন সিরিজে টলিউডের ২ নতুন প্রথম সারির নায়িকাকেও দেখা যাবে।এর মধ্যে চমক দিচ্ছেন পরমব্রত চট্টোপাধ্যায়। অভিনয় আর পরিচালনা, এই দুই ভূমিকাতেই ‘হইচই’-তে আসতে চলেছেন তিনি। রক্তফলক নতুন ওয়েব সিরিজ নিয়ে আসছেন, পরমব্রত চট্টোপাধ্যায় (Parambrata Chatterjee)। অভিনয় নয়, তিনি পরিচালনার দায়িত্বে থাকছেন এই ওয়েব সিরিজে। এই সিরিজে মুখ্যভূমিকায় দেখা যাবে শাশ্বত চট্টোপাধ্যায়কে। সাবেকি বাঙালি সাজে ‘রক্তফলক’ চেনাতে তৈরি অভিনেতা শাশ্বত চট্টোপাধ্যায়ও (Saswata Chatterjee)। এককথায় বড় পর্দায় সিনেমা দেখার পাশাপাশি এই বছর যে খাঁটি বাঙালি কনটেন্টে তৈরি ওয়েব সিরিজ (Web Series) থেকেও মুখ ফেরাতে পারবেন না দর্শকরা।

গোয়েন্দা আদিত্য মজুমদার একদিকে যেমন তিনি পরিচালনা করছেন, তেমনই নতুন গোয়েন্দা হয়েও পর্দায় দেখা যাবে তাঁকে। নতুন এই ওয়েব সিরিজের পরিচালনার দায়িত্বে রয়েছেন, অরিত্র সেন। এই সিরিজ নিয়ে পরমব্রত বলছেন, ‘আপনারা সবাই পরিচালক হিসেবে আমায় ‘হইচই’-তে কাজ করতে দেখেছেন। কিন্তু এই বছরে, অভিনেতা হিসেবে আমি একটা নতুন ইনিংস শুরু করতে চলেছি। আমার, আপনার মতোই। কিন্তু যখন সে ডিটেকটিভ হয়ে যায় তখনই সে এক্সট্রা অর্ডিনারি হয়ে যায়।” ফের একবার, নতুন ওয়েব সিরিজে মিমি চক্রবর্তী। নির্ঝর মিত্রের পরিচালনায় আসছে নতুন ওয়েব সিরিজ ‘ক্যুইনস’। আর সেই ওয়েব সিরিজেরই মুখ্যভূমিকায় দেখা যাবে মিমি চক্রবর্তীকে (Mimi Chakraborty)।পরিচালক অদিতি রায় নিয়ে আসছেন, নতুন ওয়েব সিরিজ, ‘কুহেলি’। এই সিরিজের মুখ্যভূমিকায় দেখা যেতে চলেছে, ঋদ্ধিমা ঘোষ, সুস্মিতা দে (Susmita Dey) ও অঙ্গনা রায়।